Ederson Moraes

Ederson Santana de Moraes (lahir 17 Ogos 1993), ringkasnya dikenali sebagai Ederson (), ialah pemain bola sepak profesional Brazil yang beraksi sebagai penjaga gol untuk kelab Manchester City dan pasukan kebangsaan Brazil. Beliau dikenali meluas sebagai salah seorang penjaga gol terbaik dunia kerana gaya permainannya dan penghantaran bola yang tepat kepada rakan sepasukannya.

Ederson memulakan kariernya di São Paulo pada tahun 2008 sebelum menyertai kelab Portugal, Benfica pada setahun kemudian dan beliau kekal di sana buat selama dua musim. Pada tahun 2012, beliau berpindah dari Ribeirão ke kelab Primeira Liga, Rio Ave dan menjadi pemain utama pasukan. Beliau telah menyertai semula Benfica pada tahun 2015 dan dimasukkan ke dalam pasukan simpanan sebelum melakukan debut bersama pasukan utama dan berjaya merangkul empat gelaran utama selama dua musim. Buat musim 2017-18, Ederson menyertai kelab Inggeris, Manchester City dengan nilai perpindahan sebanyak £35 juta sekali gus menjadi penjaga gol termahal dari segi nilai nominal paun sterling pada masa perpindahannya. Beiau kemudian menjuarai Liga Perdana dan Piala EFL pada musim sulungnya di England dan meraih treble domestik pada musim berikutnya. Secara keseluruhannya, Ederson telah memenangi lima gelaran Liga Perdana, dua trofi Piala FA Inggeris, empat Piala EFL dan Liga Juara-Juara Eropah bersama City yang termasuk sebahagian daripada kejayaan treble bersejarah pasukan pada tahun 2023.

Ederson telah melakukan penampilan sulungnya untuk Brazil pada tahun 2017. Beliau terpilih untuk menyertai skuad Brazil bagi dua edisi Piala Dunia pada tahun 2018 dan 2022 serta kejohanan Copa América pada tahun 2019 2021, dengan memenangi kejohanan itu bagi edisi 2019.

Statistik kerjaya

Kelab

Antarabangsa

Pencapaian
Benfica
 Primeira Liga: 2015–16, 2016–17
 Taça de Portugal: 2016–17
 Taça da Liga: 2015–16

Manchester City
 Liga Perdana Inggeris: 2017–18, 2018–19, 2020–21, 2021–22, 2022–23
 Piala FA Inggeris: 2018–19, 2022–23
 Piala EFL: 2017–18, 2018–19, 2019–20, 2020–21
 Perisai Komuniti FA: 2018, 2019
 Liga Juara-Juara UEFA: 2022–23; runner-up: 2020–21
 Piala Super UEFA: 2023

Brazil
 Copa América: 2019

Individu
 Pasukan Pilihan O Jogo: 2016
 Pasukan Pilihan SJPF Primeira Liga: 2016
 Penjaga Gol Terbaik LPFP Primeira Liga: 2016–17
 Liga Juara-Juara UEFA Breakthrough XI: 2017
 Pasukan Pilihan PFA Liga Perdana Inggeris: 2018–19, 2020–21
 Sarung Tangan Emas Liga Perdana Inggeris: 2019–20, 2020–21, 2021–22
 Skuad Musim Liga Juara-Juara UEFA: 2020–21

Catatan

Pautan luar 

Profile at the Manchester City F.C. website

Kelahiran 1993
Orang hidup
Pemain bola sepak Brazil
Penjaga gol (bola sepak)
Pemain G.D. Ribeirão
Pemain Rio Ave F.C.
Pemain SL Benfica
Pemain Manchester City F.C.
Pemain Piala Dunia FIFA 2018
Pemain Copa América 2019
Pemain Copa América 2021
Pemain Piala Dunia FIFA 2022